আসাদুজ্জামান নূর:তা তো বটেই। এখানে একটা ঝামেলা হয়। অনেক শিল্পী আছেন, যারা হয়তো বিভিন্ন সময়ে বিভিন্নভাবে সামাজিক রাজনৈতিক আন্দোলনের সময় যুক্ত ছিলেন। কিন্তু যখন বিদেশে পাঠাই তখন তো একটা মানের ব্যাপার ভাবতে হয়। তো সেই মানের বিচারে তারা অনেক সময় একটু পিছিয়ে যান। তখন তাদের আবার একটা ক্ষোভের সৃষ্টি হয়। আমরা আন্দোলনে সংগ্রামে থাকি অথচ আমাদের বিদেশে পাঠানো হয় না। এটিও একটি এক ধরনের সমস্যা। এটিও ঠিক, তারা যেমন একদিকে অবদান রাখছেন, তারা একটি স্বীকৃতি চান, চাওয়াটা দোষের কিছু নয়। কিন্তু আবার আমাদের এটাও ভাবতে হয়, বিদেশে একটা দল পাঠাব, সেখানে যদি দেশের সবচেয়ে ভালো শিল্পীরা না যায়, তাহলে দেশের ভাবমূর্তিটা ঠিক থাকে না। সবদিক বিবেচনা করে কিছু কিছু সমস্যা হয়। তবে আমরা চেষ্টা করি, শুধু ঢাকা না, ঢাকার বাইরে থেকেও শিল্পীদের নিয়ে এসে বাইরে পাঠানো। যেমন আমাদের লোকগীতি শিল্পী অনেকেই তারা ঢাকার বাইরে থাকেন। তাদেরকে আমরা পাঠিয়েছি।